钦定古今图书集成/明伦汇编/官常典/第796卷 > 哈剌亦哈赤北鲁
## 钦定古今图书集成/明伦汇编/官常典/第796卷 > 哈剌亦哈赤北鲁

按《元史》本传：“哈剌亦哈赤北鲁，畏兀人也。性聪敏，习
事国王月仙帖木儿亦都护闻其名，自唆里迷国征
为断事官。月仙帖木儿卒，子八儿出阿儿忒亦都护
年幼，西辽主鞠儿可汗遣使据其国，且召哈剌亦哈
赤北鲁至，则以为诸子师。八儿出阿儿忒闻太祖明
圣，乃杀西辽使，更遣阿怜帖木儿都督等四人使西”
辽。阿怜帖木儿都督者，哈剌亦哈赤，北鲁婿也，具语
以其故，于是与其子月朵失野讷驰归。太祖一见大
悦，即令诸王子受学焉。仍令月朵失野讷以质子入
宿卫，从帝西征。至别失八里东独山，见城空无人，帝
问：“此何城也？”对曰：“独山城往岁大饥，民皆流移之它
所，然此地当北来要冲，宜耕种以为备。臣昔在唆里
迷国时，有户六十，愿移居此。”帝曰：“善。”遣月朵失野讷
佩金符往取之，父子皆留居焉。后六年，太祖西征还，
见田野垦辟，民物繁庶，大悦。问哈剌亦哈赤北鲁，则
已死矣。乃赐月朵失野讷都督印章，兼独山城达鲁
花赤。月朵失野讷卒，子乞赤家忽儿在太宗时袭爵，
赐号荅剌罕。子四人：曰塔塔儿，曰忽栈，曰火儿思蛮，
曰月儿思蛮。世祖命火儿思蛮从雪雪的斤镇云南。
月儿思蛮事宪宗，袭父爵兼领僧人。后因军帅札忽
儿台据别失八里，尽室徙居平凉，与其子阿的迷失
帖木儿入觐，世祖诏入宿卫为必阇赤，命从安西王
忙哥剌出镇六盘。安西王薨，其子阿难荅嗣。成宗即
位，遣使入朝，因奏：“阿的迷失帖木儿父子，本先帝旧
臣，来事先王，服勤二十馀年矣。若终老王府，非所以
尽其才也。愿以归陛下用之。”成宗可其奏，授阿的迷
失帖木儿汝州达鲁花赤，积官秘书太监。卒。子阿邻
帖木儿